Contae Thír Eoghain - Vicipéid

# Contae Thír Eoghain

### Ón Vicipéid, an chiclipéid shaor.

Contae Thír Eoghain
Achar: | 3,155 km²
Príomhbhaile: | An Ómaigh
Daonra: | 166,516 (meas)
Cúige: | Ulaidh

Is í Contae Thír Eoghain an dara contae is mó as na naoi gcontae i gCúige Uladh, atá suite i lár an cúige. Achar: 3,155 km² (1,218 mílte cearnacha).

Tá teorainneacha ag an chontae le cúig chontae eile; Doire sa tuaisceart, Ard Mhacha san oirdheisceart, Muineachán sa deisceart, Fear Manach san iardheisceart, agus Dún na nGall san iarthuaisceart. Ar a bharr sin, tá teorainn ag Tír Eoghain le hAontroim i lár Loch nEathach san oirthear.

## [athraigh] Tíreolaíocht

Is contae sléibhtiúil í Tír Eoghain den chuid is mó, cé go bhfuil ceantair machairí sa chontae fosta, go háirithe ar bhruach Loch nEathach, i gceantar na hAbhann Móire i ndeisceart an chontae, agus san iarthuaisceart, ar an Fheabhail. Tá na Speiríní suite i dtuaisceart an chontae, ar an teorainn le contae Dhoire. Is iad an tríú sliabhraon is airde i gCúige Uladh, i ndiaidh na Beanna Boirche agus na Sléibhte Dhoire Bheatha, agus tá an sliabh is airde i dTír Eoghain, an Mullach Clochach (634m), suite ansin. Is é Loch nEathach, an loch is mó in Éirinn (388 km²/150 mílte cearnacha) an phrímhghné in oirthear an chontae, agus comhdhéanann sé teorainn thoir an chontae. Is í an Fheabhail agus a craobh-aibhneacha, an Mhorn, Abhainn na Deirge, Abhainn Coille, agus an Shruthail, na príomhaibhneacha in iarthar an chontae. Is í an Abhainn Mhór an phríomhabhainn sa deisceart, agus comhdhéanann sé an teorainn le Muineachán agus Ard Mhacha sula sruthaíonn sí isteach i Loch nEathach.

## [athraigh] Polaitíocht

Roinntear Tír Eoghain i gceithre Chomhairí Ceantair:

- Comhairle Ceantair an Choirr Chríochaigh
- Comhairle Bhuirg Dhún Geanainn agus Tír Eoghain Theas
- Comhairle Ceantair na hÓmaí
- Comhairle Ceantair an tSratha Báin

Ní leanann teorainneacha na comhairlí ceantair teorainneacha an chontae go hiomlán, áfach. Tá roinnt contae Dhoire i gComhairle Ceantair an Choirr Chríochaigh, roinnt Ard Mhacha i gComhairle Bhuirg Dhún Geanainn agus Tír Eoghain Theas, agus tá roinnt Tír Eoghain i gComhairle Ceantair Fhear Manach. Is í Tír Eoghain an chontae is náisiúnaí i dTuaisceart Éireann; toghadh 47 gcomhairleoir náisiúnacha sna ceithre chomairle le chéile sa toghchán i 2005, i gcomparáid le 26 chomhairleoir aontachtacha agus 2 chomhairleoir neamhspleách. I dtoghchán don pharlaimint Westminster agus Tionól Thuaisceart Éireann, roinntear Tír Eoghain i dtrí thoghlach; Fear Manach agus Deisceart Thír Eoghain, Iarthar Thír Eoghain, agus Meánuladh. Toghadh iarrthóirí Sinn Féin sna trí thoghlach seo sna toghcháin Westminster i 2001 agus 2005; Martin McGuinness i Meánuladh, Michelle Gildernew i bhFear Manach agus Deisceart Thír Eoghain, agus Pat Doherty in Iarthar Thír Eoghain. Sa toghchán do Thionól Thuaisceart Éireann i 2007, toghadh na hiarrthóirí a leanas;

Fear Manach agus Deisceart Thír Eoghain:

- Tom Elliott - Páirtí Aontachtach Uladh
- Arlene Foster - Páirtí Aontachtach Daonlathach
- Tommy Gallagher - Páirtí Sóisialta agus Daonlathach an Lucht Oibre
- Michelle Gildernew - Sinn Féin
- Gerry McHugh - Sinn Féin
- Maurice Morrow - Páirtí Aontachtach Daonlathach

Iarthar Thír Eoghain:

- Allan Bresland - Páirtí Aontachtach Daonlathach
- Thomas Buchanan - Páirtí Aontachtach Daonlathach
- Kieran Deeny - Neamhspleách
- Pat Doherty - Sinn Féin
- Barry McElduff - Sinn Féin
- Claire McGill - Sinn Féin

Meánuladh:

- Billy Armstrong — Páirtí Aontachtach Uladh
- Ian McCrea — Páirtí Aontachtach Daonlathach
- Patsy McGlone — Páirtí Sóisialta agus Daonlathach an Lucht Oibre
- Martin McGuinness — Sinn Féin
- Francie Molloy — Sinn Féin
- Michelle O'Neill — Sinn Féin

## [athraigh] Bailte i gcontae Thír Eoghain

- Achadh na Cloiche
- Baile an Lorgain, an Baile Nua, Baile Uí Dhálaigh, Baile Uí Dhonnaíle, Bearach, an Bhinn Bhorb
- Cabhán an Chaorthainn, an Caisleán Glas, Caisleán na Deirge, an Charraig Mhór, Cillín, Cionn Aird, Clochar, Clóidigh, na Coracha Móra, an Chorr Chríochach, an Chraobh
- Domhnach Mór, Droichead an Phlum, an Droim Mór, Dún Geanainn, Dún na Manach
- Eochair
- Fionntamhnach
- An Mhaigh, Muileann an tSiáin
- Oileán an Ghuail, an Ómaigh
- Seisceann Odhar, An Srath Bán

Retrieved from "http://ga.wikipedia.org../../../c/o/n/Contae_Th%C3%ADr_Eoghain_b071.html"

Catagóirí: Contaetha na hÉireann

##### Views

- Alt
- Plé
- Leagan reatha

##### Cuardaigh

##### I dteangacha eile

- Asturianu
- Brezhoneg
- Català
- Deutsch
- English
- Español
- Suomi
- Français
- Italiano
- 日本語
- Lietuvių
- Nederlands
- ‪Norsk (bokmål)‬
- Polski
- Português
- Română
- Русский
- Svenska
- Тоҷикӣ
- Türkçe